Neotrópico

Neotrópico, Rexión Neotropical e Ecozona Neotropical son termos utilizados en bioxeografía e ecoloxía para identificar a rexión tropical do continente americano, unha das oito ecozonas terrestres que dividen a superficie da Terra.

 Vacilacións nos termos 
Estes termos aplícanse en diferentes contextos con delimitacións lixeiramente diferentes.M. Zunino & A. Zullini (2003); Biogeografía, 2.ª Edición. Fondo de Cultura Económica, México.

Algúns autores defíneno como unha rexión bioxeográfica,Morrone, J. J. (1999): "Presentación preliminar de un nuevo esquema biogeográfico de América del Sur". Biogeographica 75 (1): 1-16. e outros como unha ecozona terrestre que inclúe case toda a América do Sur, Centroamérica, as Antillas, unha parte de México (as terras baixas mexicanas) e unha parte dos Estados Unidos (Florida).Dinerstein, Eric; David Olson; Douglas J. Graham et al. (1995); "A Conservation Assessment of the Terrestrial Ecoregions of Latin America and the Caribbean". World Bank, Washington DC.

Ten fauna e flora diferentes das da rexión Neártica pola diferente evolución do continente norteamericano.

Algúns autores utilizan o termo como un sinónimo para América do Sur pois abarca practicamente todo o continente desde a costa do mar Caribe até a illa da Terra do Fogo, no sur. Porén, no extremo sur do continente a zona andino-patagoa (que inclúe os chamados bosques Subantárticos) corresponde á ecozona Antártica (Nova Zelandia, Australia e a Antártida propiamente dita), mentres que outros separan a rexión andina, que abarcaría todos os ecosistemas de alta montaña dos Andes e a Patagonia.

 Notas 

 Véxase tamén 
 Bibliografía 
 Cox, C. Barry & Peter D. Moore (1985): Biogeography: An Ecological and Evolutionary Approach. 4ª ed. Oxford: Blackwell Scientific Publications. ISBN 0-4706-3794-3.
 Schultz, J. (2005): The Ecozones of the World. 2ª ed. Berlin/Heidelberg/New York: Springer. ISBN 3-540-20014-2
 Udvardy, Miklos (1975): A classification of the biogeographical provinces of the world. IUCN Occasional Paper no. 18. Morges, Switzerland: IUCN.

 Ligazóns externas 
 Origen de la fauna de Suramérica  

Categoría:Ecoloxía